ET Euroopa Liidu Teataja C 31/10

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2009/C 31/08)

Abi number: XA 350/08

Liikmesriik: Soome

Piirkond: Kogu Soome

Abikava nimetus või üksikabi saava ettevõtja nimi: Maataloustuotteiden markkinoinnin ja tuotannon avustaminen

Õiguslik alus: Valtionavustuslaki (2001/688) 6-8 §

Valtioneuvoston asetus maataloustuotteiden markkinoinnin ja tuotannon kehittämisen avustamisesta (606/2008)

Abikavaga ettenähtud aastased kulud või ettevõtjale antava üksikabi üldsumma: Aastane kogueelarve on 3 miljonit EUR. Abi antakse aastatel 2009–2013

Abi suurim osatähtsus: 100 %

Rakendamise kuupäev:

Abikava või üksikabi kestus: Kuni 31. detsembrini 2013

Abi eesmärk: Abi antakse registreeritud avalik-õiguslikele ühendustele või asutustele. Lõplik abisaaja on põllumajandustootja, kes loetakse esmatootmisega tegelevaks väikese ja keskmise suurusega ettevõtjaks.

Abikava põhineb artiklil 15

Asjaomane sektor/asjaomased sektorid: NACE kood.

A1 — Taime- ja loomakasvatus, jahindus ja neid teenindavad tegevusalad.

Asutamislepingu I lisas loetletud tooted

Abi andva asutuse nimi ja aadress:

Maa- ja metsätalousministeriö PL 30 FI-00023 Valtioneuvosto

Veebileht: http://www.mmm.fi/fi/index/etusivu/maatalous/tuet/markkinoinnin_kehittaminen.html

Muu teave: Abi annab ja haldab põllumajandus- ja metsandusministeerium. Abi suurus on 3 miljonit EUR aastas, st aastatel 2009–2013 kokku 15 miljonit EUR. Abi võib anda suurtele riiklikele põllumajandustoodete turustamise ja tootmise arendamise projektidele, mis on suunatud teadlikkuse suurendamisele seoses kvaliteetsete põllumajandustoodete, toidukultuuri või tervislike toimutmisharjumustega ja seonduvale teabevahetusele.

Projekti võib teostada selleks, et arendada turustamist ja tootmist näiteks teavitamise, selgitamise, põllumajandustootjate koolitamise ja nõustamise või toidutöötlejatevahelise teabevahetuse korraldamise abil ning messide ja näituste korraldamisega. Projektid võivad olla suunatud põllumajandustootjatele ja tarbijatele ning toidutöötlejatele, nagu suurköögid, õppeasutused, meedia ja toitumisasjatundjad.

Abisüsteem toimib nii, et avalik-õiguslikud asutused kasutavad saadavat abi selliste sihtrühmade jaoks kasulike projektide teostamiseks nagu tarbijad ja põllumajandustootjad. Näiteks võivad toote toiteväärtuse alase teabe andmist käsitlevad projektid olla suunatud tarbijatele, kuid nendest võivad kaudselt kasu saada ka kõnealust toodet tootvad põllumajandusettevõtjad, kuna selline teave võib tõsta toote väärtust ja seeläbi ka selle tarbimist.

Projektides ei tohi nimetada toodete päritolu, üksikuid tooteid või kaubamärke ning projektid peavad olema kooskõlas ühenduse riigiabi eeskirjadega. Nende meetmetega püütakse vältida konkurentsi moonutamist.

Abi osatähtsus: ühenduse eeskirjade alusel lubatud 100 % abimäära piiratakse riigiabi seaduse paragrahviga 6, mille kohaselt on hüvitist võimalik maksta täies mahus vaid juhul, kui see on eesmärkide saavutamiseks vältimatu ja põhjendatud.

Teavitamine

Teavitamise hulka võivad näiteks kuuluda teated hooajatoiduainete ja teemade kohta, millega suurendatakse tarbijate huvi head enesetunnet ja tervist soodustavate toiduainete vastu. Sellega seoses võib avaldada ka retsepte elektroonilistes kokaraamatutes või meedias.

Muude tegevustena võib korraldada teabekoosolekuid, seminare, külastusi ja näitusi ajakohaste teemade kohta toidu-, tarbija- ja majandusvaldkonna ajakirjanikele ja koolidele.

Teavitamise hulka kuulub ka veebilehtede loomine ja võrgus olevad õppematerjalid, mis võivad olla ka paberkandjal, näiteks andes teavet mee tootmise, töötlemise, omaduste ja kasutuse kohta.

Tervishoiutöötajate kampaania eesmärk on parandada tervishoiutöötajate ja lastevanemate teadmisi headest toitumistavadest ja suunata lastega perede toitumisharjumusi, pakkudes neile teavet ja vahendeid head enesetunnet ja tervist soodustavate toiduainevalikute tegemiseks.

Koolisööklatele ja muudele samalaadsete asutuste köökidele võib anda teavet mahepõllundustoodete kasutamisega seotud küsimustes. Teavitamiseks võib vaja olla ka mitmesuguseid taustauuringuid, nagu näiteks strateegiline töö, turu-uuringud ja õppereisid.

Koolitus

Põllumajandustootjate koolitus võib hõlmata muu hulgas näiteks marja- ja seenekorjaja koolitust, mille puhul uuritakse korraga 2–4 taime- või seeneliiki ja mille edukal läbimisel tehakse vastav märge nende kaardile. Marja- ja seenekorjamise kursusi võib korraldada vaid sellisel ajal, kui uuritavad tooted on looduses kättesaadavad.

Põllumajandustootjad vajavad näiteks teavet mahepõllundustoodete omaduste kohta, et neil oleks võimalik mahetootmist arendada. Selle eesmärgi saavutamiseks korraldatakse koolitusi koostöös valdkonna asutustega.

Teabevahetus

Teabevahetus võib tähendada messide, näituste, konkursside või toidutöötlejatevahelist teabevahetust edendava muu tegevuse korraldamist ning messidel, näitustel, konkurssidel ja muudes tegevustes osalemist.

Nõustamine

Abi võib anda põllumajandustoodete tootjate nõustamise jaoks

Abi number: XA 353/08

Liikmesriik: Soome

Piirkond: Kogu Soome

Abikava nimetus: Elintarviketalouden laatujärjestelmien kehittäminen

Õiguslik alus: Valtionavustuslaki (688/2001), Valtioneuvoston asetus elintarviketalouden laatujärjestelmien kehittämisen avustamisesta (638/2008)

Abikavaga ettenähtud aastased kulud: 1,2 miljonit EUR aastas. Abi antakse aastatel 2009–2013

Abi suurim osatähtsus: Ühenduse eeskirjade alusel lubatud 100 % abimäära piiratakse riigiabi seaduse paragrahviga 6, mille kohaselt on hüvitist võimalik maksta täies mahus vaid juhul, kui see on eesmärkide saavutamiseks vältimatu ja põhjendatud

Rakendamise kuupäev:

Abikava kestus: Kuni 31. detsembrini 2013

Abi eesmärk: Abi antakse registreeritud avalik-õiguslikele ühendustele ja organisatsioonidele, riigi ametiasutustele või muudele avaliku sektori asutustele. Lõplik abisaaja on põllumajandustootja, kes loetakse esmatootmisega tegelevaks väikese ja keskmise suurusega ettevõtjaks.

Abikava põhineb määruse (EÜ) nr 1857/2006 artikli 15 lõike 2 punktidel a, c, d ja e

Asjaomane sektor/asjaomased sektorid: NACE kood.

A1 — Taime- ja loomakasvatus, jahindus ja neid teenindavad tegevusalad.

Asutamislepingu I lisas loetletud tooted

Abi andva ametiasutuse nimi ja aadress:

Maa- ja metsätalousministeriö PL 30 FI-00023 Valtioneuvosto

Veebileht: http://www.laatuketju.fi/laatuketju/www/fi/hankkeet/index.php

www.finlex.fi

Muu teave: Abi annab ja haldab põllumajandus- ja metsandusministeerium. Abi suurus on 1,2 miljonit EUR aastas, st aastatel 2009–2013 kokku 6 miljonit EUR. Abi võib anda põllumajandus- ja metsandusministeeriumi koordineeritava toiduainetööstuse kvaliteedistrateegia rakendamisega seotud riiklike arenguprojektide jaoks. Projektidega tuleb parandada toiduainetööstuse konkurentsivõimet, tugevdada selle sotsiaalset vastutust (sh jälgitavussüsteemide arendamist ja eetikapõhimõtete järgimist) ja suurendada tarbijate teadlikkust toiduainetööstuse tegevuse kohta.

Projekti võib teostada selleks, et arendada toiduainetööstuse väärtusahelat, parandada toodete või tegevuse kvaliteeti näiteks teavitamise, selgitamise, põllumajandustoodete tootjate koolitamise ja nõustamise abil või toidutöötlejatevahelise teabevahetuse korraldamisega. Projektid võivad olla suunatud põllumajandustootjatele ja tarbijatele ning toidutöötlejatele, nagu suurköögid, õppeasutused, meedia ja toitumisasjatundjad. Lõplik abisaaja on põllumajandustootja, kes loetakse esmatootmisega tegelevaks väikese ja keskmise suurusega ettevõtjaks.

Abisüsteem toimib nii, et abisaajad (registreeritud ühendused ja organisatsioonid, uurimisinstituudid, riigi ametiasutused ja muud avaliku sektori asutused) kasutavad saadavat abi selliste riiklike projektide teostamiseks, millest on kasu kogu toiduainetööstusele. Näiteks võivad teatava tootmissektori toodete kvaliteedi parandamiseks tehtavat tööd tutvustavad projektid olla suunatud tarbijatele. Lisaks tarbijatele saavad projektist siiski kaudset kasu ka kõnealuseid tooteid tootvad põllumajandusettevõtjad. Selline teave võib suurendada usaldust tootmise ja toodete vastu, tõstes samas toote väärtust ja seeläbi ka selle tarbimist.

Projektides ei tohi nimetada toodete päritolu, üksikuid tooteid või kaubamärke ning projektid peavad olema kooskõlas ühenduse riigiabi eeskirjadega. Nende meetmetega püütakse vältida konkurentsi moonutamist.

Ühenduse eeskirjade alusel lubatud 100 % abimäära piiratakse riigiabi seaduse paragrahviga 6, mille kohaselt on hüvitist võimalik maksta täies mahus vaid juhul, kui see on eesmärkide saavutamiseks vältimatu ja põhjendatud.

Teavitamine

Teavitamine ei tohi sisaldada reklaami.

Lubatud teavitamise hulka kuuluvad järgmised teavitamisviisid:

artiklid ja pressiteated (nt uute viiside kohta koduloomade heaolu tagamisel või põllumajandustoodete tootmise järelevalvega seotud elektrooniliste teabevahetussüsteemide kohta);

teabekoosolekud, seminarid, külastused ja näitused põllumajandustoodetega seotud ajakohaste teemade kohta toidu-, tarbija- ja majandusvaldkonna ajakirjanikele ja koolidele;

veebilehtede loomine ja võrgus olevad õppematerjalid, mis võivad olla ka paberkandjal (nt marjakorjamise hügieeninõuded, teraviljade haigusvaba oleku tagamine, loomade heaolu nõuded, säästva arenguga kooskõlas olevad põllumajanduslikud tootmisviisid ning tarbijate ootused ja õigused) ning

teave suurköökidele (koolisööklad ja muude samalaadsete asutuste köögid), nt kohalikku päritolu toodete ostmisega seotud küsimustes.

Teavitamiseks võib vaja olla ka mitmesuguseid taustauuringuid, nagu näiteks strateegiline töö, turu-uuringud ja õppereisid.

Koolitus

Põllumajandustoodete tootjate koolitus võib hõlmata näiteks marjakorjajatele korraldatavat hügieenikoolitust, mille jooksul neile õpetatakse marjade korjamise ja veoga seotud häid hügieenitavasid. See võib olla seotud ka näiteks veterinaarkontrolli ja elektroonilise registreerimisega.

Teabevahetus

Teabevahetus võib tähendada esitluste, konkursside või toidutöötlejatevahelist teabevahetust edendava muu tegevuse korraldamist ning esitlustel, konkurssidel ja muudes tegevustes osalemist.

Nõustamine

Abi võib anda põllumajandustoodete tootjate nõustamise jaoks

Abi number: XA 398/08

Liikmesriik: Ühendkuningriik

Piirkond: North-East England

Abikava nimetus või üksikabi saava ettevõtja nimi: Living North Pennines

Õiguslik alus: National Heritage Act (1980)

Abikavaga ettenähtud aastased kulud või ettevõtjale antava üksikabi üldsumma: 76 508 GBP

Abi suurim osatähtsus: Abi osatähtsus on kuni 100 % ja seda kasutatakse tegelike kulude katmiseks seoses investeeringute või kapitaalehitusega, mille eesmärk on põllumajandusettevõtte territooriumil asuva tootmisega mitteseotud kultuuripärandi säilitamine. Abi makstakse kooskõlas määruse (EÜ) nr 1857/2006 artikli 5 lõikega 2

Rakendamise kuupäev: Kava hakatakse rakendama 28. novembril 2008 või kava avaldamisel Euroopa Komisjoni poolt, olenevalt sellest, kumb on hilisem

Abikava või üksikabi kestus: Kava hakatakse rakendama 28. novembril 2008 või kava avaldamisel Euroopa Komisjoni poolt, olenevalt sellest, kumb on hilisem. Kava lõpetatakse 31. detsembril 2010. Viimane makse tehakse 31. detsembril 2010

Abi eesmärk: Abi on ette nähtud kapitaalehituseks, mille eesmärk on põllumajandusettevõtte territooriumil asuva tootmisega mitteseotud kultuuripärandi säilitamine. Tehtav töö hõlmab müüride taastamist konstruktsiooni parandamise, toestamise ja vuugitäite asendamise abil, et vältida selle lagunemist. See on kooskõlas määruse (EÜ) nr 1857/2006 (EÜ) artikli 5 lõikega 2

Asjaomane sektor/asjaomased sektorid: Põllumajandus. Põllumajandusettevõte peab olema väike ja keskmise suurusega ettevõte vastavalt määruse (EÜ) nr 1857/2006 artikli 2 punkti 5 määratlusele

Abi andva ametiasutuse nimi ja aadress:

Heritage Lottery Fund St Nicholas Building St Nicholas Street NE1 1RF Newcastle Upon Tyne United Kingdom

Kava eest vastutav seadusjärgne asutus:

Durham County Council County Hall DH1 5UL Durham United Kingdom

Kava haldamise eest vastutav organisatsioon:

The North Pennines AONB Partnership Weardale Business Centre The Old Co-op Building 1 Martin Street Stanhope DL13 2UY County Durham United Kingdom

Veebileht: http://www.northpennines.org.uk/getmedia.cfm?mediaid=11391

Muu teave: Täiendav ja üksikasjalikum teave kava abikõlblikkuse ja abi andmise eeskirjade kohta on kättesaadav eespool toodud linkidel